Hiljuti tundis ühes Tallinna kontoris osakonnajuht muret alluva käekäigu üle. "Mis sinuga täna lahti on? Pea üldse ei tööta. Kas sa pole maganud? Tahad, teeme sulle ühe kange kohvi?" pakkus ta lõpuks kolleegile lahendust, teades vist isegi, et tegelikult ei tee magamata tunde tagasi ühegi muu väega kui uue ja kosutava unega.
Uni, see kolmandik me elust, mõjutab üllatavalt palju inimese igapäevast käekäiku ja tulevikku, andes puhkust mitte üksnes lihastele, vaid ka vaimule. Kosutav uni taastab mõttevärskuse ja aitab säilitada head töötuju. Kuna magamise ajal on aju vaba otseste stimulaatorite mõjust, saab ta rahulikult korrastada eelmisel päeval läbielatut ja kogutud infot. Magaja aju lappab läbi eelmise päeva sündmusi, loob seoseid ja salvestab infot pikaajalisse mällu, mõtestab olnut ning teeb arusaadavaks ülejäänud mälestustele.
Mida head teeb uni sinuga?
- Taastab jõudude tasakaalu organismis ja laadib sinu "akut".
- Vähendab stressi, toetab immuunsüsteemi ja tõrjub haigusi.
- Parandab ainevahetust ja hormoonide tasakaalu.
- Annab kehale ja vaimule jõudu ning värskust.
- Aitab tulla toime tunnetega.
- Parandab mälu ja võimet kohaneda uute olukordadega.
Mis aitab uinuda?
- Jalutustiir mõni tund enne magamaminekut. Värske õhk ja kerge koormus aitavad organismil rahuneda.
- Mine magama ja ärka võimalikult samal ajal.
- Maga pimedas, sest nii puhkab aju paremini.
- Väldi enne magamaminekut ekraane, nende valgus peletab und.
- Proovi teha enne voodisse minekut venitusharjutusi, et vähendada lihaspingeid.
Kui suurt rolli mängib voodi?
Loomulikult aitab heale unele kaasa korralik voodi. Valida tasub seda rohkem keha kui silma järgi, sest see, mis paistab ilus, ei pruugi alati pakkuda parimat tuge sinu kehale. Kahjuks pole just väga palju võimalusi testida voodeid põhjalikult enne rahakoti avamist.
Üheks heaks erandiks on Kamjo esindussalong Tallinnas, kus on võimalik proovida luksuslikke ja mugavaid voodeid, mida toodetakse peamiselt ekspordiks Põhjamaadesse ja Kesk-Euroopasse. Salongi külastades tasub varuda vähemalt 30 minutit, et saaks kohapeal järele katsuda kõik voodid, et leida just see õige, mis tagab sulle tervisliku une.
Lisaks ülimugavatele Eesti meistrite käsitöövooditele suudab Kamjo pakkuda tervislikku magamiskliimat tänu looduslikele materjalidele: soojendav vill, pehme puuvill, puude mahlast valminud Talalay lateks®, termoregulatsiooni mõjuga hobusejõhv.